Валери Иванов
Шарада

chitanka.info

Обичам твоя светъл поглед,

безмерно нежните очи

и тяхната тръпчива болка,

че влюбена и в мен си ти,

а аз по теб безкрайно чезна —

междинна гара ти не си…

ти сякаш си дълбока бездна,

единствена — в която ме гори

сълзата на метежното летене,

където чувствам се щастлив,

ъгливо мое противостоене,

понеже с теб съм още жив,

а твоето присъствие е огън…

И огнена е нашата любов, нали,

в която аз — без теб не мога,

а също и без мене — ти…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.